امریکا پرزیدنتی دونالد ترامپین داعش ایله موباریزه عذره خصوصی نماینده‌سی برت مک گورک اؤلکه‌سیله تورکیه‌نین خصوصیله سوریه-نین منبیچ قصبه‌سی ایله علاقه‌لی امکداش‌لیغی‌نین اوغورلو اولدوغونو سؤیله‌ییب.
مک گورک کئچیریلن ییغینجاقدا ائتدیگی چیخیشدا اطراف‌لی شکیلده داعش علیهینه کوالیسیونون سون فعالیت‌لریندن دانیشیب.
"امریکا ایله تورکیه آراسیندا سوریه-ده کی امکداش‌لیق سون زاماندا مثبت ایستیقامتده داوام ائدیر. ناتو متفیقیمیز و داعش علیهینه کوالیسیون طرفداشیمیز تورکیه ایله بیرلیکده بؤلگه‌ده و خصوصیله منبیچ بؤلگه‌سینده گرگین‌لیگی آزالتماق اوچون آپاردیغیمیز فعالیت‌لر تقدیره لاییق‌دیر. تورکیه ایله منبیچ-ده بیر یول خریطه‌سی حاضیرلادیق. اونلارلا موذاکیره‌لریمیز ثمره‌لی اولدو. بونون داوام ائتمه‌سینی گؤزلییریک، بو امکداش‌لیق اوچون میننتداریق"-دئیه سؤزچو بیلدیریب.
داعش ایله موباریزه‌نین سون نقطه یه ده ک داوام ائتدیریله جگینی بیلدیرن مک گورک سوریه و عراق-دا سون قالان داعش موضع لرینین تمیزلنمه‌سی اوچون بؤلگه‌دکی طرفداش‌لارلا فعالیت‌لرین داوام ائتدیریله جگینی وورغولاییب.
قئید ائدک کی، کوالیسیونون یوکسک سویه‌لی صلاحیت لیلرینیب بیر آرایا گتیرن سون توپلانتی فوریه آییندا کویت-ده  کئچیریلدی.
